తెలంగాణలో మహిళా తహసీల్దార్ దారుణహత్య WATCH LIVE TV
ధోనీ తోడు నిలవగా.. లంకను గెలిచిన భువీ..!!
లంకతో రెండో వన్డేలో.. ఇక ఓటమి దాదాపు ఖాయం అనుకున్న పరిస్థితుల్లో... భువీ అద్భుత బ్యాటింగ్‌తో లంకను గెలిచాడు.
TNN | Updated:
Aug 25, 2017, 12:15PM IST
శ్రీలంకతో రెండో వన్డేలో భారత్ థ్రిల్లింగ్ విక్టరీ సాధించింది. లంక గడ్డ మీద తిరుగులేని విజయాలతో ముందుకు సాగుతున్న కోహ్లి సేన.. రెండో వన్డేలో టాస్ గెలిచి లక్ష్య చేధనకే మొగ్గు చూపింది. ఆతిథ్య జట్టు నిర్ణీత 50 ఓవర్లలో 8 వికెట్ల నష్టానికి 236 పరుగులు చేయగా.. భారత్ ఏడు వికెట్లు నష్టపోయి విజయాన్ని అందుకుంది. తొలి వికెట్&zwnj;కు రోహిత్, ధావన్ 109 పరుగులు జోడించడంతో భారత్ సునాయాసంగా గెలుస్తుందని భావించారంతా. కానీ కెరీర్లో నాలుగో వన్డే ఆడుతున్న అకిల ధనంజయ భారత బ్యాటింగ్ ఆర్డర్&zwnj;ను కుప్పకూల్చాడు.
ధనంజయ దెబ్బకు భారత బ్యాట్స్&zwnj;మెన్ విలవిల్లాడారు. రోహిత్ మొదలు.. అక్షర్ పటేల్ వరకు పెవిలియన్2కు క్యూ కట్టారు. దీంతో 109/1 తో పటిష్టంగా ఉన్న టీమిండియా 131/7తో ఓటమి అంచుల్లోకి చేరుకుంది. ఈ దశలో ధోనీ, భువీ జంట అద్భుతం చేసింది. భారత క్రికెట్ చరిత్రలోనే ఎనిమిదో వికెట్&zwnj;కు రికార్డు స్థాయిలో వంద పరుగుల భాగస్వామ్యంతో జట్టును విజయ తీరాలకు చేర్చింది. ధోనీ ఎప్పటిలాగే కూల్&zwnj;గా తన పని తను చేసుకుపోగా.. వికెట్లన్నీ టపటపా పడిపోయిన వికెట్ మీద.. ఇప్పటి వరకూ పెద్దగా బ్యాటింగ్ చేయని భువీ.. అర్ధ సెంచరీతో ఆకట్టుకున్నాడు. ధోనీ కంటే ఎక్కువ బంతులు ఆడిన భువనేశ్వర్ కుమార్ .. కెరీర్లో తొలి అర్ధ సెంచరీ పూర్తి చేసుకున్నాడు. తొమ్మిదో స్థానంలో బ్యాటింగ్&zwnj;కు వచ్చి.. టెస్టుల్లో, వన్డేల్లో హాఫ్ సెంచరీ సాధించిన రెండో భారత ఆటగాడిగా రికార్డు నెలకొల్పాడు. అంతకు ముందు మదన్&zwnj;లాల్ మాత్రమే ఈ ఘనత సాధించాడు.
ధోనీ అండగా నిలవగా.. భువీ అద్భుతంగా పోరాడటంతో భారత్ చిరస్మరణీయ విజయాన్ని అందుకుంది. ఆరు వికెట్లు తీసి భారత బ్యాటింగ్ ఆర్డర్&zwnj;ను కుప్పకూల్చిన అకిల ధనంజయ బౌలింగ్ ప్రతిభ వెలవెలబోయేలా.. భువీ బ్యాట్&zwnj;&zwnj;తో టీమిండియాను గెలిపించాడు. బౌలింగ్&zwnj;లో 53 పరుగులిచ్చిన భువీ.. బ్యాటింగ్&zwnj;లోనూ 53 పరుగులు చేసి లెక్క సరిచేశాడు. ఈ సిరీస్&zwnj;లో తొలి విజయాన్ని అందుకుందామని ఆశపడిన లంకకు నిరాశ మిగిల్చాడు.